Avarci
Avarci (Avari; ruski aварцы, avarcy), najveći avarsko-andodidojski narod (577.000, 1996), naseljen u središnjem i zapadnom Dagestanu u bazenu rijeke Sulak. Sami sebe nazivaju Maarulal (Mаарулал). Po porijeklu, kulturi i jeziku Avarci su srodni didojskim i andinskim narodima. Tradicionalno su svi stočari i ratari, pa tako i sami Avarci. Umješni su u mnogim obrtima: rad u kamenu, koži, drvetu, izradi ćilima i oružja. Islam kod njih dolazi pojavom Arapa u 7. i 8, ali se utemeljio tek u 15. stoljeću. Obitelj je kod Avaraca nuklearna, nasljeđe patrilinearno, a termini srodstva su deskriptivni po paternalnoj i maternalnoj strani. Klan i selo su temeljne ćelije avarskog društva sa plemenskom segmentacijom po manjim patronimičkim grupama, te viječem starješina i seoskim sudom. Najpoznatija osoba njihove povijesti je imam Šamil (Шамиль) (1797 – 1871), politički i religiozni vođa Avara i vođa kavkaskog rata koji je započeo 1817.